Frygt for nedarvet sindssygdom gjorde det svært for kong Georgs seks døtre at finde passende ægteskabskandidater. USA's præsident [[John Adams]] ytrede ønske om at finde en svigerdatter blandt dem, men ombestemte sig.<ref>Karl Shaw: ''Royal Babylon'' (s. 48)</ref>
 
=== Diagnose ===
[[Fil:Daughters of King George III.jpg|thumb|''Georg 3.s tre yngste døtre'' malet af [[John Singleton Copley]] omkring [[1785]]. Kongens sindssygdom gjorde det svært for hans døtre at finde passende ægtemænd.|alt=Imaginary garden scene with birds of paradise, vines laden with grapes, and architectural columns. The two young princesses and their baby sister wear fine dresses and play with three spaniels and a tambourine.]]
Årsagen til kongens sindslidelse har været omdiskuteret. ''London Chronicle'' fastslog, at den "''udelukkende skyldtes det vand, han havde drukket i Cheltenham''". 1800-tallets historikere begrundede sindssygdommen med, at han ikke havde elskerinder. Som ung var Georg tilbøjelig til [[depression]]er i sådan en grad, at han et par gange ville frasige sig kongeværdigheden. Sindslidelsen blev også begrundet med tabet af de amerikanske kolonier; men uafhængighedskrigen var afsluttet seks år inden det første sygdomsudbrud. Bogen ''King George and the Mad Business'' af Ida Macalpine og Richard Hunter fra [[1969]] sagde, at kongen havde lidt af porfyri, en [[stofskifte]]sygdom, som påvirker [[centralnervesystemet]]. I så fald var kongen ikke virkelig sindssyg, men led af en arvelig stofskifteforstyrrelse.<ref>Karl Shaw: ''Royal Babylon'' (s. 40)</ref>
Religion Historie